Kjetil Karlsen

Kjetil Karlsen (født 6. oktober 1966) er allmennlege i Tromsø og forkjemper for helsetilbud og rettsvern for marginaliserte pasientgrupper, særlig flyktninger og pasienter i fengsel. Han har en sentral rolle i fengselskonflikten i Tromsø.Fengselshelsetjenestens uavhengighet. Kjetil Karlsen, Dagens Medisin, 12/6-2008. . 

 Utdannelse og arbeid 
Karlsen er fastlege ved Sørbyen legesenter i Tromsø, som han etablerte sammen med kollega Charlotte Goll i 2002.Om Sørbyen legesenter. Sbls.no. Han har kommunal bistilling som lege ved Tromsø fengsel. Karlsen er utdannet cand.med. fra Universitetet i Oslo 1995, og har en mastergrad i medisinsk etikk fra Michigan State University i USA 1996. Han har studert språk, filosofi, medisin og historie ved universiteter i Frankrike, Spania, USA og Sør-Amerika. Karlsen var stipendiat ved Senter for medisinsk etikk i Oslo fra 1989 til 1995. Han ledet et fagutviklingsprosjekt i Tromsø fengsel fra 2005-2007Motiverer bak murene. Magasinet Psykisk nr 2, 2007. og var redaktør for fengselshelse på Helsebiblioteket fra 2007 til 2010.Nettsider for fengselshelsetjenesten. Anne Hilde Røsvik, Helsebiblioteket.no, 29/8-2008 I 2010 ble Karlsen valgt som leder for fengselsmedisinsk referansegruppe, Norsk forening for allmennmedisin.Norsk forening for allmennmedisin. Legeforeningen.no 

 Samfunnsengasjement 
Som tilsynslege ved Nordkalotten asylmottak i Narvik argumenterte Karlsen for en nasjonal standard for førstegangs helseundersøkelse for asylsøkere.Asylsøkeren – den forsømte pasient? Kari Ronge, Tidsskrift for Den norske legeforening, 30/1-2001. Som fengselslege holder han foredrag nasjonalt og internasjonalt, og arbeider for bedre helsetilbud og rettssikkerhet for pasienter i fengsel.Statsadvokaten banaliserer alvorlige spørsmål. Kjetil Karlsen, Nordlys, 10/6-2008.Pasienter i fengsel. Kjetil Karlsen, Tidsskrift for Den norske legeforening, 3/12-2009.Departementet svikter pasienter i fengsel. Svein-Erik Ekeid og Kjetil Karlsen, Dagens Medisin, 2/9-2010. Helse på spissen. Eirik Junge Eliassen, Rus& Samfunn, 19/10-2010.  

Kjetil Karlsen mottok 13. januar 2011 Zola-prisenHedres for sitt sivile mot, Dagens Medisin, 12/1-2011  for sin kamp for at det internasjonale regelverket for fangebehandling skal overholdes. Varslerpris til Tromsø-lege, Aftenbladet, 12/1-2011 I 2005 varslet han om brudd på regelverket for bruk av isolat overfor fanger i Tromsø Fengsel. Karlsen havnet i en konflikt med ledelsen i Tromsø fengsel og arbeidsgiveren Tromsø kommune etter at en innsatt forsøkte å ta sitt eget liv på cella i 2008. Da Karlsen varslet Kriminalomsorgen om det han betraktet som brudd på regelverket, ble han suspendert fra stillingen som fengselslege. Han ble senere gjeninnsatt som lege i Tromsø.

I januar 2012 tok Kjetil Karlsen, sammen med andre allmennleger, initiativ til Fastlegeaksjonen mot innføringen av en ny fastlegeforskrift.  2802 allmennleger[1] – mer en 2/3 av alle landets fastleger – signerte et brev til helseministeren der det bes om at forslag til ny fastlegeforskrift trekkes i sin helhet og også at departementet går i dialog med Legeforeningen, fagmiljøer og Kommunenes sentralforbundNRK.no: Frustrerte fastleger møter helseminister Strøm-Erichsen. Han mottok Allmennlegeprisen 2012 på vegne Fastlegeaksjonen ildsjeler, for et «brennende engasjement for allmennmedisinen som fag, med pasienten i sentrum».Dagens Medisin: Årets allmennlegepris til "Fastlegeaksjonen"  En revidert forskrift trådte i kraft 1. januar 2013.

 Referanser 

 Eksterne lenker 
 Kjetil Karlsen: Selvmord i fengsel. Foredrag ved Juss-Buss paneldebatt, Universitetet i Oslo, 27. oktober 2010. Tilgjengelig på YouTube; besøkt 9. januar 2011.

Kategori:Norske leger
Kategori:Personer fra Oslo